Μετάφραση *De bello Gallico* 6.26-28

6.26: Υπάρχει βόδι με μορφή ελαφιού, από τη μέση του μετώπου του οποίου μεταξύ των αυτιών φυτρώνει ένα κέρατο πιο ψηλό και πιο όρθιο από εκείνα τα κέρατα τα οποία είναι γνωστά σ’ εμάς. Από την άκρη αυτού (δηλ. του κεράτου), σαν παλάμες και κλαδιά, διασπείρονται πλατιά (δηλ. άλλα κέρατα).

6.27.1-2: Υπάρχουν επίσης αυτά (τα ζώα) τα οποία ονομάζονται άλκες. Αυτών η μορφή και η ποικιλία του δέρματος είναι παρόμοια με των γιδών, αλλά στο μέγεθος λίγο τις ξεπερνούν και είναι κολοβές/ ακρωτηριασμένες στα κέρατα και έχουν κνήμες χωρίς γόνατα και αρθρώσεις, κι ούτε ξαπλώνουν για ξεκούραση/ ύπνο κι ούτε αν χτυπημένες από κάποια αιτία πέσουν, μπορούν να σηκωθούν και να σταθούν όρθιες.

6.28.1-4: Τρίτο είναι το είδος αυτών (των ζώων) που ονομάζονται ούροι. Αυτοί είναι στο μέγεθος λίγο πιο κάτω (μικρότεροι) απ’ τους ελέφαντες, στην όψη και το χρώμα και το σχήμα ταύροι. Η δύναμη αυτών είναι μεγάλη και μεγάλη η ταχύτητά τους. Ούτε άνθρωπο ούτε θηρίο, το οποίο συναντούν, λυπούνται. Αυτούς αφού με δεξιότητα τους πιάσουν σε λάκκους τους σκοτώνουν. Με αυτόν τον άθλο οι νέοι σκληραγωγούνται και σε αυτό το είδος του κυνηγιού εξασκούνται και όσοι σκοτώσουν πολλούς από αυτούς (δηλ. τους ούρους), αφού φέρουν πίσω στην αγορά τα κέρατα, που είναι για απόδειξη (χρησιμεύουν ως απόδειξη), φέρουν μεγάλο έπαινο. Αλλά δεν μπορούν να συνηθίσουν στους ανθρώπους και να εξημερωθούν ακόμα κι αν πιαστούν πολύ μικροί.